Maqsud Isoqov

Maqsud Uzoqovich Isoqov (1971-yil, Fargʻona viloyati, Qoʻqon shahri) – geolog olim, geologiya-mineralogiya fanlari nomzodi (1999), katta ilmiy xodim (2006), geologiya-mineralogiya fanlari doktori (2017).

 Tarjimai holi 
Maqsud Isoqov 1971-yil 28-yanvarda Fargʻona viloyati Qoʻqon shahrida tugʻilgan.

1993-yilda Toshkent davlat texnika universiteti geologiya-qidiruv fakultetining „Razvedka“ mutaxassisligini tamomlagan.
1999-yilda Geologiya-mineralogiya fanlari nomzodi ilmiy darajasiga ega boʻldi.
2005-yilda Katta ilmiy xodim ilmiy unvoniga ega boʻlgan.
2017-yilda Doktorlik dissertatsiyasini himoya qilgan va geologiya va mineralogiya fanlari doktori ilmiy darajasiga ega boʻlgan.
2004 yilda AQShning yetakchi kon sanoati kompaniyalarida amaliy stajirovka oʻtagan. Xitoy, Yaponiya, Turkiya, Germaniya va Rossiyaning yetakchi ilmiy markazlari, texnologik kompaniyalari va taʼlim muassasalari bilan hamkorlikda ilmiy-amaliy loyihalarni amalga oshirishda faol ishtirok etgan.

Maqsud Isoqov rahbarligida nodir metallar va kamyob yer elementlarining noanʼanaviy konlarini qidirish va mineral xomashyoni qayta ishlashning innovatsion usullari ishlab chiqilgan va sanoatga joriy qilingan. Uning rahbarligida konseptual jihatdan yangi avlod raqamlashtirilgan geologiya, geodinamika va metallogeniya mazmunidagi zamonaviy xaritalar yaratilgan. Faoliyati davomida 10 ga yaqin ilmiy loyihalarga rahbarlik qilgan. 4 ta patent, 60 dan ortiq ilmiy ishlar, (maqolalar, oʻquv qoʻllanmalar va boshq.), monografiyalar, hamda zaxiralarni hisoblash boʻyicha ilmiy va ishlab chiqarish hisobotlari muallifi. Shunigdek fan doktori va magistrlar yetishtirib chiqargan.

 Mehnat faoliyati 
 1993-1995-yillarda yosh mutaxassis sifatida Sharqiy-Qurama geologiya qidiruv ekspeditsiyasida texnik-geolog.
 1995-2006 yillarda Mineral resurslar institutida kichik ilmiy xodim, katta ilmiy xodim, sektor mudiri va boʻlim mudiri.
 2006-2008-yillarda Olmaliq kon-metallurgiya kombinati Angren kon boshqarmasida bosh geolog.
 2008-2015-yillarda Mineral resurslar institutida direktor.
 2015-2018-yillarda Vazirlar Mahkamasi boshqaruv apparatida sektor mudiri.
 2018-2019-yillarda Geologiya va geofizika institutida direktor.
 2019-2022-yillarda Mineral resurslar institutida direktor lavozimlarida ishlagan.
 2022-yildan Geologiya fanlari universiteti rektori vazifasini bajarmoqda."Mineral resurslar instituti" DM huzuridagi ilmiy darajalar beruvchi DSs.24/30.12.2019.GM.40.01 raqamli Ilmiy kengash raisi.

 Mukofotlari 
 2021-yilda „Sodiq xizmatlari uchun“ medali bilan mukofotlangan. 2021-yilda „Innovatsion gʻoyalar yetakchisi“ koʻkrak nishoni bilan taqdirlangan.

 Manbalar 

 Havolalar 
 Rasmiy sahifasi Facebookda
 Rasmiy sahifasi Telegramda
 Rasmiy sahifasi Instagramda

Turkum:Oʻzbekistondagi oliy oʻquv yurtlari rektorlari
Turkum:Oʻzbekiston olimlari
Turkum:Geologiya-mineralogiya fanlari doktorlari
Turkum:Fan nomzodlari
Turkum:Professorlar